Proposta għal Deċiżjoni tal-Kunsill dwar il-konklużjoni ta' ftehim fil-forma ta' Skambju ta' Ittri bejn il-Komunità Ewropea u r-Repubblika tal-Moldova li tistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċerti prodotti ta' l-azzar mir-Repubblika tal-Moldova għall-Komunità Ewropea /* KUMM/2004/0483 finali - ACC 2004/0149 */





Proposta għal DEĊIŻJONI TAL-KUNSILL dwar il-konklużjoni ta' ftehim fil-forma ta' Skambju ta' Ittri bejn il-Komunità Ewropea u r-Repubblika tal-Moldova li tistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċerti prodotti ta' l-azzar mir-Repubblika tal-Moldova għall-Komunità Ewropea (preżentata mill-Kummissjoni) MEMORANDUM TA' SPJEGAZZJONI Ir-Repubblika tal-Moldova talbet biex tikkonkludi Ftehim li jwaqqaf sistema ta' verifika doppja mingħajr limiti kwantitattivi sabiex tissorvelja l-esportazzjoni fil-Komunità Ewropea ta' ċerti prodotti ta' l-azzar. Min-naħa tal-Komunità Ewropea, l-għanijiet addizzjonali tas-sistema ta' verifika doppja huma t-titjib tat-trasparenza u li tiġi evitata l-possibilità ta' devjazzjonijiet kummerċjali. Hija bla ħsara għall-applikazzjoni tad-dispożizzjonijiet rilevanti fuq il-ftehim dwar il-kummerċ u oqsma li għandhom x'jaqsmu miegħu, partikolarment dawk li għandhom x'jaqsmu ma' miżuri ta' kontra d-dumping u s-salvagwardja. Is-sistema hija msejsa fuq il-ħruġ ta' dokument ta' esportazzjoni u dokument ta' importazzjoni għal kull transazzjoni. Id-dokument ta' esportazzjoni jinħareġ mill-awtoritajiet tal-pajjiż tal-kumpanija li qed tesporta lill-esportatur, fuq talba ta' l-esportatur u wara t-twettiq tal-kundizzjonijiet meħtieġa imposti minn dawk l-awtoritajiet, partikolarment dawk il-kundizzjonijiet inklużi fil-ftehim internazzjonali. Dan id-dokument ta' esportazzjoni huwa mbagħad mogħti lill-importatur ta' l-UE. Sabiex ikun jista' jimporta prodotti koperti minn dan il-ftehim, l-importatur ta' l-UE għandu jikseb dokument ta' importazzjoni mill-awtoritajiet ta' l-UE rilevanti. Id-dokument jinħareġ awtomatikament, malli jiġu ppreżentati id-dokumenti/it-tagħrif/l-evidenza kif meħtieġa mil-leġislazzjoni interna ta' implimentazzjoni ta' l-UE, inkluż l-oriġinali tad-dokument ta' esportazzjoni. Is-sistema ta' verifika doppja tapplika għall-perjodu sal-31 ta' Diċembru 2006. Se tiġi stabbilita bis-saħħa ta' Ftehim fil-forma ta' Skambju ta' Ittri. 2004/0149 (ACC) Proposta għal DEĊIŻJONI TAl-KUNSILL dwar il-konklużjoni ta' ftehim fil-forma ta' Skambju ta' Ittri bejn il-Komunità Ewropea u r-Repubblika tal-Moldova li tistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċerti prodotti ta' l-azzar mir-Repubblika tal-Moldova għall-Komunità Ewropea IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Unjoni Ewropea, u partikolarment l-Artikolu 133 b'rabta ma' l-ewwel sentenza fl-Artikolu 300(2) tiegħu, Wara li kkusnsidra l-proposta mill-Kummissjoni [1] [1] ĠU C ...., ta'..... Billi: (1) Il-Ftehim ta' Sħubija u Kooperazzjoni jistabbilixxi sħubija bejn il-Komunitajiet Ewropej u l- Istati Membri tagħhom, minn naħa, u r-Repubblika tal-Moldova, mill-oħra [2], li daħlet fis-seħħ fl-1 ta' Lulju 1998. [2] ĠU L 181, ta' l-24.6.1998, p. 3. (2) Il-Kummissjoni temmet in-negozjati għal Ftehim fil-forma ta' Skambju ta' Ittri bejn il- Komunità Ewropea u r-Repubblika tal-Moldova li jistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċertii prodotti ta' l-azzar mir- Repubblika tal-Moldova għall-Komunità Ewropea. IDDEĊIEDA KIF ĠEJ: Artikolu 1 1. Il-Ftehim fil-Forma ta' Skambju ta' Ittri bejn il-Komunità Ewropea u r-Repubblika tal-Moldova jistabbilixxi sistema ta' verifika doppja mingħajr limiti kwantitattivi mir-Repubblika tal-Moldova għall-Unjoni Ewropea huwa b'dan approvat f'isem il-Komunità. 2. It-test tal-Ftehim [3] huwa anness ma' din id-Deċiżjoni.. [3] Ara p. ... ta' dan il-Ġurnal Uffiċjali. Artikolu 2 Il-President tal-Kunsill huwa b'dan awtorizzat jaħtar il-peruna mogħtija s-setgħa biex tiffirma dan il-Ftehim sabiex tintrabat il-Komunità Ewropea. Magħmula fi Brussel, Għall-Kunsill Il-President FTEHIM FIL-FORMA TA' SKAMBJU TA' ITTRI BEJN IL-KOMUNITÀ EWROPEA U R-REPUBBLIKA TAL-MOLDOVA LI JISTABBILIXXI SISTEMA TA' VERIFIKA DOPPJA MINGĦAJR LIMITI KWANTITATTIVI FIR-RIGWARD TA' ĊERTI PRODOTTI TA' L-AZZAR MIR-REPUBBLIKA TAL-MOLDOVA GĦALL-KOMUNITÀ EWROPEA A. Ittra mill-Komunità Ewropea Sinjur, 1. Għandi l-unur nirriferik għall-konsultazzjonijiet bejn il-Komunità Ewropea u l-Gvern tar-Repubblika tal-Moldova dwar il-kummerċ ta' ċerti prodotti ta' l-azzar. 2. Wara dawn il-konsultazzjonijiet il-Partijiet b'dan jiftehmu li jistabbilixxu sistema ta' verifika doppja, mingħajr limiti kwantitattivi, fir-rigward ta' ċerti prodotti ta' l-azzar sabiex titjieb it-trasparenza u tiġi evitata l-possibbilità ta' devjazzjonijiet fil-kummerċ. Id-dettalji ta' din is-sistema ta' verifika doppja huma mehmuża ma' din l-ittra. 3. Dan l-Iskambju ta' Ittri huwa bla ħsara għall-applikazzjoni tad-dispożizzjonijiet rilevanti tal-ftehim bilaterali dwar il-kummerċ u kwistjonijiet li għandhom x'jaqsmu miegħu, partikolarment dawk li għandhom x'jaqsmu ma' miżuri ta' kontra d-dumping u ta' salvagwardja. 4. Kull Parti tista' f'kull ħin tipproponi emendi għall-Anness jew għall-Appendiċi tiegħu, u dan ikun jeħtieġ il-kunsens reċiproku tal-Partijiet u jidħol fis-seħħ kif miftiehem minnhom. Jekk investigazzjonijiet kontra d-dumping jew ta' salvagwardja jinbdew jew jiġu introdotti miżuri fil-Komunità Ewropea dwar prodott taħt is-sistema ta' verifika doppja, il-Moldova tiddeċiedi jekk teskludix il-prodott in kwistjoni mis-sistema ta' verifika doppja. Deċiżjoni bħal din ma taffettwax id-dħul fiċ-ċirkolazzjoni ħielsa tal-prodott in kwistjoni fil-Komunità Ewropea. 5. Biex nagħlaq, għandi l-unur li nipproponi li jekk din l-ittra, l-Anness u l-Appendiċi huma aċċettabbli għall-Gvern tiegħek, din l-ittra u l-konferma tiegħek sejrin flimkien jikkostitwixxu ftehim bejn il-Komunità Ewropea u r-Repubblika tal-Moldova, li se jidħol fis-seħħ mid-data tat-tweġiba tiegħek. Nassigurak, Sinjur, ta' l-ogħla stima tiegħi. F'isem il-Komunità Ewropea B. Ittra mill-Gvern tar-Repubblika tal-Moldova Sinjur, Għandi l-unur ngħarrfek bil-wasla ta' l-ittra tiegħek ta' ... ... ... li taqra kif ġej: " 1. Għandi l-unur nirriferik għall-konsultazzjonijiet bejn il-Komunità Ewropea u l-Gvern tar-Repubblika tal-Moldova dwar il-kummerċ ta' ċerti prodotti ta' l-azzar. 2. Wara dawn il-konsultazzjonijiet il-Partijiet b'dan jiftehmu li jistabbilixxu sistema ta' verifika doppja, mingħajr limiti kwantitattivi, fir-rigward ta' ċerti prodotti ta' l-azzar sabiex titjieb it-trasparenza u tiġi evitata l-possibbilità ta' devjazzjonijiet fil-kummerċ. Id-dettalji ta' din is-sistema ta' verifika doppja huma mehmuża ma' din l-ittra. 3. Dan l-Iskambju ta' Ittri huwa bla ħsara għall-applikazzjoni tad-dispożizzjonijiet rilevanti tal-ftehim bilaterali dwar il-kummerċ u kwistjonijiet li għandhom x'jaqsmu miegħu, partikolarment dawk li għandhom x'jaqsmu ma' miżuri ta' kontra d-dumping u ta' salvagwardja. 4. Kull Parti tista' f'kull ħin tipproponi emendi għall-Anness jew għall-Appendiċi tiegħu, u dan ikun jeħtieġ il-kunsens reċiproku tal-Partijiet u jidħol fis-seħħ kif miftiehem minnhom. Jekk investigazzjonijiet kontra d-dumping jew ta' salvagwardja jinbdew jew jiġu introdotti miżuri fil-Komunità Ewropea dwar prodott taħt is-sistema ta' verifika doppja, il-Moldova tiddeċiedi jekk teskludix il-prodott in kwistjoni mis-sistema ta' verifika doppja. Deċiżjoni bħal din ma taffettwax id-dħul fiċ-ċirkolazzjoni ħielsa tal-prodott in kwistjoni fil-Komunità Ewropea. 5. Biex nagħlaq, għandi l-unur li nipproponi li jekk din l-ittra, l-Anness u l-Appendiċi huma aċċettabbli għall-Gvern tiegħek, din l-ittra u l-konferma tiegħek sejrin flimkien jikkostitwixxu ftehim bejn il-Komunità Ewropea u r-Repubblika tal-Moldova, li ser jidħol fis-seħħ mid-data tat-tweġiba tiegħek. Għandi l-unur nikkonfermalek li dan ta' hawn fuq huwa aċċettabbli għall-Gvern tiegħi u l-ittra tiegħek, din it-tweġiba u l-Anness u l-Appendiċi mehmuża flimkien jikkostitwixxu ftehim, fi qbil mal-proposta tiegħek. Nassigurak, Sinjur, ta' l-ogħla stima tiegħi. Għall-Gvern tar-Repubblika tal-Moldova ANNESS għal ftehim fil-forma ta' Skambju ta' Ittri bejn il-Komunità Ewropea u r-Repubblika tal-Moldova li tistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċerti prodotti ta' l-azzar mir-Repubblika tal-Moldova għall-Komunità Ewropea 1.1 Għall-perjodu li jibda mid-data li fih dan il-Ftehim jiġi applikat bejn il-Partijiet sal-31 ta' Diċembru 2006, ħlief jekk iż-żewġ Partijiet jiftehmu li jtemmu s-sistema aktar kmieni, l-importazzjoni fil-Komunità Ewropea tal-prodotti mniżżla f'Appendiċi 1 li joriġinaw mill-Moldova se jkunu suġġetti għall-preżentazzjoni ta' dokument ta' sorveljanza li jikkonforma mal-mudell muri f' Appendiċi II maħruġ mill-awtoritajiet fil-Komunità Ewropea. 1.2 Għall-perjodu li jibda mid-data li fih dan il-Ftehim jiġi applikat bejn il-Partijiet sal-31 ta' Diċembru 2006, ħlief jekk iż-żewġ Partijiet jiftehmu li jtemmu s-sistema aktar kmieni, l-importazzjoni fil-Komunità Ewropea tal-prodotti mniżżla f'Appendiċi I u li joriġinaw mill-Moldova sejrin ukoll ikunu suġġetti għall-ħruġ ta' dokument ta' esportazzjoni mill-awtoritajiet Moldovani kompetenti. 1.3 Sabiex jinkiseb id-dokument ta' sorveljanza, l-importatur għandu jippreżenta l-oriġinali tad-dokument ta' l-esportazzjoni mimli bis-sħiħ. F'kull każ, l-importatur għandu jippreżenta l-oriġinali tad-dokument ta' esportazzjoni mhux aktar tard mill-31 ta' Marzu tas-sena ta' wara dik li fiha l-prodotti koperti mid-dokument ikunu ġew ikkonsenjati. 1.4 Id-dokument ta' sorveljanza u d-dokument ta' l-esportazzjoni jinħarġu għal kull transazzjoni. 1.5 Il-konsenja titiqes li tkun seħħet fid-data tat-tagħbija fuq il-mezz ta' trasport użat għall-esportazzjoni. 1.6 Id-dokument ta' esportazzjoni għandu jikkonforma mal-mudell muri f'Appendiċi III. Se jkun validu għall-esportazzjoni fit-territorju doganali kollu kemm hu tal-Komunità Ewropea. 1.7 Ir-Repubblika tal-Moldova għandha tgħarraf lill-Kummissjoni tal-Komunitajiet Ewropej bl-ismijiet u l-indirizzi ta' l-awtoritajiet governattivi xierqa tal-Moldova li huma awtorizzati li joħorġu u jivverifikaw dokumenti ta' esportazzjoni flimkien ma' kampjuni tat-timbri u l-firem li jużaw. Ir-Repubblika tal-Moldova għandha wkoll tgħarraf lill-Kummissjoni b'kull bidla f'dawn id-dettalji. 1.8 Il-klassifikazzjoni tal-prodotti koperi minn dan il-Ftehim tissejjes fuq in-nomenklatura tariffarja u statistika tal-Komunità Ewropea (minn hawn 'il quddiem imsejħa "NM"). L-oriġini tal-prodotti koperti minn dan il-Ftehim se jiġu ddeterminati fi qbil mar-regoli ta' oriġini mhux preferenzjali fis-seħħ fil-Komunità Ewropea. 1.9 L-awtoritajiet kompetenti tal-Komunità Ewropea jintrabtu li jgħarrfu lir-Repubblika tal-Moldova b'kull bidla fin-NM fir-rigward ta' prodotti koperti minn dan il-Ftehim qabel id-dħul fis-seħħ tagħhom fil-Komunità Ewropea. 1.10 Ċerti dispożizzjonijiet tekniċi dwar l-implimentazzjoni tas-sistema ta' verifika doppja huma stipulati f'Appendiċi IV. 2.1 Ir-Repubblika tal-Moldova tintrabat li tforni lill-Komunità Ewropea b'tagħrif statistiku preċiż dwar id-dokumenti ta' esportazzjoni maħruġa mill-awtoritajiet tal-Moldova in segwitu għall-paragrafu 1.2. Dan it-tagħrif għandu jixxandar lill-Komunità Ewropea sat-28 jum tax-xahar wara x-xahar li tirreferi għalih l-istatistika. 2.2 Il-Komunità Ewropea tintrabat li tforni lill-awtoritajiet tal-Moldova b'tagħrif statistiku preċiż dwar id-dokumenti ta' sorveljanza maħruġa mill-Istati Membri fir-rigward tad-dokumenti ta' l-esportazzjoni maħruġa mill-awtoritajiet tal-Moldova in segwitu għall-paragrafu 1.1. Dan it-tagħrif għandu jixxandar lill-Komunità Ewropea sat-28 jum tax-xahar wara x-xahar li tirreferi għalih l-istatistika. 3 Jekk meħtieġ, fuq talba ta' wieħed mill-Partijiet, isiru konsultazzjonijiet dwar problemi li jistgħu jqumu mit-tħaddim ta' dan il-Ftehim. Konsultazzjonijiet bħal dawn għandhom iseħħu minnufih. Kull konsultazzjoni li ssir taħt dan il-paragrafu trid isseħħ bi spirtu ta' kooperazzjoni u b'xewqa li d-differenzi bejn il-Partijiet jiġu rikonċiljati. 3.1 Mingħajr ħsara għall-paragrafu 2.2, u bil-għan li jiġi żgurat tħaddim effettiv ta' dan il-Ftehim, il-Komunità u r-Repubblika tal-Moldova jiftehmu li jieħdu l-passi kollha meħtieġa sabiex jipprevjenu u/jew jinvestigaw, jew jieħdu azzjoni legali u/jew amministrattiva meħtieġa kontra il-qerq u illegalitajiet oħra, partikolarment bit-trasbord, bdil tar-rotta, dikjarazzjoni falza dwar il-pajjiż ta' l-oriġini, falsifikazzjoni ta' dokumenti ta' l-esportazzjoni u/jew dokumenti oħra, dikjarazzjoni falza dwar il-kwantitajiet, id-deskrizzjoni jew il-klassifikazzjoni tal-merkanzija. Il-Komunità u r-Repubblika tal-Moldova għalhekk jiftehmu li jistabbilixxu d-dispożizzjonijiet legali u l-proċeduri amministrattivi meħtieġa, fi qbil mal-leġislazzjoni interna tagħhom, sabiex jippermettu li tittieħed azzjoni effettiva kontra qerq bħal dan; din l-azzjoni tinkludi l-adozzjoni ta' miżuri korrettivi li jorbtu legalment kontra esportaturi u/jew importaturi involuti. 3.2 Jekk il-Partijiet jemmnu, abbażi tat-tagħrif disponibbli, li dan il-Ftehim mhux qed jiġi rrispettat, il-Partijiet għandhom jitolbu għall-konsultazzjonijiet, li għandhom iseħħu minnufih. 3.3 Fl-istennija tar-riżultati tal-konsultazzjonijiet imsemmija f'paragrafu 3.2, kull Parti għandha, bħala miżura ta' prekawzjoni, u / jew jekk hekk mitluba minn Parti oħra, tieħu l-passi meħtieġa, ipprovduti mil-leġislazzjoni interna, li twaqqaf jew tiċħad il-ħruġ ta' dokument ta' l-esportazzjoni u dokument ta' sorveljanza. Ir-Repubblika tal-Moldova tista' wkoll tikkunsidra li tirtira d-dokumenti ta' esportazzjoni maħruġa. 3.4 Jekk il-partijiet ma jirnexxielhomx, waqt il-konsultazzjonijiet imsemmija f'paragrafu 3.2, jaslu għal soluzzjoni reċiprokament sodisfaċenti, il-Komunità jkollha d-dritt tiċħad li timporta l-prodott ikkonċernat meta jkun hemm biżżejjed evidenza li turi li seħħet dikjarazzjoni falza dwar id-dekrizzjoni tal-kwantità jew tal-klassifikazzjoni jew tal-pajjiż ta' l-oriġini. 4 Kull avviż li ser jingħata bis-saħħa ta' dan ser jingħata: - fir-rigward tal-Komunità Ewropea, lill-Kummissjoni tal-Komunitajiet Ewropej, - fir-rigward tal-Moldova, lill-Missjoni tar-Repubblika tal-Moldova lill-Komunitajiet Ewropej. Appendiċi I 7202 7301 7203 7303 7206 7304 7207 7305 7208 7306 7209 7307 7210 7312 7211 7212 7213 7214 7215 7216 7217 7218 7219 7220 7221 7222 7223 7224 7225 7226 7227 7228 7229 Appendiċi II >TABELPOSITION> >TABELPOSITION> Ehmeż il-paġni żejda hawn >TABELPOSITION> >TABELPOSITION> Ehmeż il-paġni żejda hawn Appendiċi III >TABELPOSITION> >TABELPOSITION> Appendiċi IV IL-MOLDOVA Dispożizzjonijiet tekniċi dwar l-implimentazzjoni tas-sistema ta' verifika doppja 1. Id-dokumenti ta' esportazzjoni għandhom ikollhom daqs ta' 210 × 297 mm. Il-karta li għandha tintuża trid tkun karta tal-kitba bajda, imwebbsa bl-kolla, mingħajr ma jkun fiha massa mekkanika, u m'għandhiex tkun tiżen anqas minn 25 g/m . Għandhom ikunu bl-Ingliż. Jekk jimtlew bil-kitba, l-entrati għandhom ikunu bil-linka u bl-ittri kapitali. Dawn id-dokumenti jista' jkollhom kopji żejda indikati bħala tali. Jekk id-dokumenti għandhom ħafna kopji, il-kopja ta' fuq biss hija l-oriġinali. Din il-kopja trid tiġi mmarkata b'mod ċar bħala "oriġinali" u kopji oħrajn bħala "kopji". L-oriġinali biss jiġi aċċettat mill-awtoritajiet kompetenti ta' l-Unjoni Ewropea bħala li huwa validu għall-kontroll ta' l-esportazzjoni lill-Komunità Ewropea fi qbil mad-dispożizzjonijiet tas-sistema ta' verifika doppja. 2. Kull dokument se jkollu numru ta' serje standardizzat, stampat jew mhuwiex, li bih jista' jingħaraf. Dan in-numru se jkun magħmul mill-elementi li ġejjin: - żewġ ittri li jidentifikaw il-pajjiż li qed jesporta, kif ġej: MO = Il-Moldova - żewġ ittri li jidentifikaw l-Istat Membru fejn se ssir il-mogħdija mid-dwana, kif ġej: BE = Il-Belġju DK = Id-Danimarka DE = Il-Ġermanja EL = Il-Greċja ES = Spanja FR = Franza IE = L-Irlanda IT = L-Italja LU = Il-Lussemburgu NL = L-Olanda AT = L-Awstrija PT = Il-Portugall FI = Il-Finlandja SE = L-Iżvezja GB = Ir-Renju Unit CZ = Ir-Repubblika Ċeka EE = L-Estonja CY = Ċipru LV = Il-Latvja LT = Il-Litwanja HU = L-Ungerija MT = Malta PL = Il-Polonja SI = Is-Slovenja SK = Ir-Repubblika Slovakka - numru b'figura waħda li jidentifika s-sena, u li jikkorispondi għall-aħħar figura tas-sena rispettiva eż. "4" għall-2004, - numru minn 01 sa 99, li jidentifika l-uffiċċju tal-ħruġ partikolari kkonċernat fil-pajjiż li qed jesporta, - numru b'ħames figuri li jgħaddi konsekuttivament minn 0001 sa 9999 allokat lill-Istat Membru li fih se sseħħ il-mogħdija mid-dwana. 3. Id-dokumenti ta' l-esportazzjoni se jkunu validi għas-sena kalendarja li fihom ikunu nħarġu, kif muri f'Kaxxa Nru 3 tad-dokument ta' l-esportazzjoni. 4. Il-Moldova m'għandhiex bżonn turi tagħrif dwar il-prezz fuq id-dokument ta' l-esportazzjoni, imma t-tagħrif għandu jkun disponibbli għall-awtoritajiet tal-Kummissjoni meta jitolbuh. 5. Id-dokumenti ta' l-esportazzjoni jistgħu jinħarġu wara l-kunsinna tal-prodotti li għandhom x'jaqsmu magħhom. F'każi bħal dawn, għandhom ikollhom fuqhom id-diċitura "issued retrospectively" 6. F'każ ta' serq, telf jew qerda ta' dokument ta' l-esportazzjoni, l-esportatur jista' japplika lill-awtorità governattiva kompetenti li tkun ħarġet id-dokument għal duplikat li jsir abbażi tad-dokumenti ta' l-esportazzjoni li jkollu għandu. Id-duplikat ta' kull dokument bħal dan se jkollu fuqu d-diċitura "duplikat". Id-duplikat se jkollu fuqu d-data tad-dokument ta' l-esportazzjoni oriġinali. 7. L-awtoritajiet kompetenti tal-Komunità Ewropea għandhom jiġu infurmati minnufih bl-irtir jew bil-modifika ta' kull dokument ta' l-esportazzjoni ġà maħruġ u, fejn rilevanti, bir-raġunijiet għal din l-azzjoni.